
Capitolul 1




Ce te poate influența?




Le-a spus o altă pildă, şi anume: „Împărăţia cerurilor se aseamănă cu un aluat pe care l-a luat o femeie şi l-a pus în trei măsuri de făină de grâu, până s-a dospit toată plămădeala”.



Matei 13: 33

Drojdia este o influență ascunsă, nevăzută care agită aluatul și produce expandarea, mărirea lui, făcându-l mai ușor. Isus Cristos ne învață că Împărăția cerurilor este, de asemenea, supusă unor influențe ascunse care afectează totul.  

Influența drojdiei în aluat este atât reală, cât și minunată. Mai mult, drojdia este invizibilă când lucrează în chip minunat. Influențele nevăzute sunt reale. Ele sunt bune sau rele.  

Cea mai bună influență din viața creștină este Duhul Sfânt, și această carte este despre această influență nevăzută, dar reală!  Influența dulce a Duhului Sfânt!  

Cartea este o simplă înșiruire a diferitelor domenii în care noi ne putem aștepta să fim influențați de Duhul Sfânt. Noi trebuie să căutăm această influență și să ne rugăm pentru ea. Influența Duhului Sfânt este vitală. Ea este de o importanță fundamentală pentru supraviețuirea noastră.

Ce te influențează? Ca lucrător, ce te influențează? Ce te călăuzește și te face să acționezi într-un anumit mod? Ești tu sub o influență bună sau rea?  

Există trei influențe rele nevăzute care sunt în general necunoscute și greșit înțelese de creștini. Prima influență nevăzută asupra creștinilor sunt dracii. A doua influență este lumea sau pământul. A treia influență o reprezintă simțurile noastre. Când oamenii nu se află sub influență Duhului Sfânt, ei se află sub una din aceste trei influențe. Astfel, ei sunt fie diabolici, fie firești, fie mânați de simțuri.   

Când le scria galatenilor, apostolul Pavel i-a avertizat pe aceștia cu privire la influențele invizibile și persuasive care vor afecta Biserica. El le-a numit aluat. Pavel le-a explicat efectul acestuia. El a spus că aluatul era un fel de persuasiune. Influența invizibilă este așa de puternică încât îi poate pune piedici unui creștin în lucrarea sa. Observați ce spune Scriptura:  „Voi alergați bine: Cine v-a tăiat calea ca să n-ascultați de adevăr? Înduplecarea aceasta nu vine de la Cel ce v-a chemat. Puțin aluat face să se dospească toată plămădeala” (Gal. 5: 7-9).  

Această carte vorbește despre influențele dulci ale Duhului Sfânt! Ea îți va descoperi ce domenii ale vieții tale pot fi atinse de Duhul Sfânt. Și, pe măsură ce Dumnezeu îți vorbește prin carte, tu te vei putea deschide pentru Duhul Sfânt. Tu te poți aștepta ca Duhul Sfânt să îți influențeze diferite aspecte ale vieții și poți recunoaște acest lucru.



Capitolul 2




Trei influențe rele




Înţelepciunea aceasta nu vine de sus, ci este pământească, firească, drăcească.



Iacov 3: 15

Efectul ultim al influenței dulci a Duhului Sfânt este să te facă o persoană spirituală. Noul Testament vorbește la superlativ despre persoanele spirituale. Acestea sunt foarte importante într-o biserică. Orice om are patru opțiuni. Să fie pământesc, diabolic, mânat de simțuri sau spiritual.

Oamenii de afaceri sunt importanți pentru lumea afacerilor. Doctorii sunt importanți în lumea medicală, iar în biserică, cel mai important este omul spiritual. Apostolul Pavel își adresează scrierile omului spiritual pentru că știa că numai omul spiritual poate înțelege că ce spune el este de la Dumnezeu. „Dacă crede cineva că este proroc sau insuflat de Dumnezeu, să înţeleagă că ce vă scriu eu este o poruncă a Domnului” (1 Cor. 14: 37). 

Tu trebuie să-ți propui să fii o persoană spirituală care trăiește sub influența Duhului Sfânt. Influenta dulce a Duhului Sfânt te va transforma într-o persoană spirituală. Pe de altă parte, dacă nu trăiești sub influența Duhului Sfânt, categoric vei sfârși sub o altă influență.

Pământesc, carnal sau diabolic!

Tu poți fi sub o influență pământească, a simțurilor sau diabolică. Nu este dificil să identifici un om pământesc, carnal sau diabolic. Îi vedem pretutindeni, permanent. În loc să fie spirituali, mulți creștini sunt pământești, carnali sau diabolici!  

Ce înseamnă să fii o persoană carnală?

O persoană firească este condusă de simțuri și sentimente. Ea își urmează poftele și caută orice lucru pe care îl vede sau dorește. O persoană condusă de simțuri va mânca la greu, va dormi non stop, va face des sex și va urmări orice tip de plăcere. Mulți își încep viața urmându-și simțurile. Discotecile, cluburile de noapte și sălile în  care se țin petreceri sunt pline de oameni care-și conduc viețile astfel și își urmează pornirile senzuale până la final. Comercianții și consumatorii de droguri sunt persoane care ascultă de impulsurile simțurilor lor până la propria distrugere.  


O persoană carnală are probleme când încearcă să-L cunoască pe Dumnezeu, pentru că nu e ușor să cunoști pe cineva pe care nu îl vezi.  

O persoană carnală are probleme când încearcă să-L cunoască pe Dumnezeu, pentru că nu e ușor să cunoști pe cineva care nu este din carne.  Dumnezeu este duh.  

O persoană carnală are probleme când încearcă să-L cunoască pe Dumnezeu, pentru că nu e ușor să cunoști pe cineva care nu răspunde la întrebări sau nu vorbește.

O persoană carnală are probleme când încearcă să-L cunoască pe Dumnezeu, pentru că nu e ușor să cunoști pe cineva printr-un reprezentant.

O persoană carnală are probleme când încearcă să-L cunoască pe Dumnezeu, pentru că nu e ușor să-ți imaginezi cum este cineva complet diferit de tine.  

O persoană carnală are probleme când încearcă să-L cunoască pe Dumnezeu, pentru că nu e ușor să cunoști pe cineva pe care nu-l simți.

O persoană carnală are probleme când încearcă să-L cunoască pe Dumnezeu, pentru că nu e ușor să cunoști pe cineva a cărui voce nu o poți auzi.

O persoană carnală are probleme când încearcă să-L cunoască pe Dumnezeu, pentru că nu e ușor să cunoști pe cineva pe care nu l-ai întâlnit niciodată.

O persoană carnală are probleme când încearcă să-L cunoască pe Dumnezeu, pentru că nu e ușor să cunoști pe cineva care este misterios.  

Ce înseamnă să fii pământesc?

O persoană pământească are ochii îndreptați spre pământ. Mulți oameni carnali se metamorfozează în ceea ce ei cred că este o variantă mai bună a ființei umane. Acești oameni carnali se transformă pur și simplu în oameni pământești.  O persoană pământescă nu are nicio noțiune privitoare la Cer sau Iad. Ea nu vede niciun fel de viață dincolo de cea pământească. Toate planurile și preocupările sale relevă orbire și opacitate față de lucrurile eterne. Astfel de persoane nu au nicio noțiune privitoare la judecată; la ideea că faptele și acțiunile lor vor fi aduse la lumină și că vor plăti un preț pentru păcatele lor.  

Mulți președinți și premieri care par decenți și care au studiat la Oxford, Cambridge, Harvard etc., au avut o tinerețe sălbatică, luând droguri, bând și fumând la greu. Ei s-au transformat apoi din persoane carnale în persoane pământești. Ei pot părea demni și detașați de perioada lor senzuală. Dar eu vă spun că mulți dintre ei sunt mai degrabă pământești decât carnali, fără valori eterne.  

Ca și creștin, tu trebuie să urmărești să devii spiritual. Nu trebuie să fii pământesc, carnal sau diabolic.  

Ce înseamnă să fii diabolic?

O persoană diabolică este influențată puternic de duhurile rele. Toți necredincioșii sunt influențați de duhuri rele.  Totuși, unii necredincioși vorbesc și acționează sub o puternică influență a demonilor. 

Mulți oameni trec treptat de la a fi carnali și pământești la o altă fază a vieții lor. Din nefericire, ei încep să se lase influențați de duhuri rele.    

Creștinii care nu sunt spirituali se pot deschide față de influențele demonice. Ori de câte ori te deschizi față de păcate pământești și carnale te expui spiritelor demonice.   

Ce înseamnă să fii spiritual?

O persoană spirituală a rupt-o cu influențele carnale, pământești sau diabolice. Cu siguranță, o persoană spirituală nu este pământească, carnală sau diabolică.

O persoană spirituală are roadele duhului, care sunt dovada influenței pe termen lung a Duhului Sfânt.   

O persoană spirituală este una care a trăit sub influența Duhului Sfânt. După ce ai fost mult timp sub influența Duhului Sfânt, tu devii spiritual.

O persoană spirituală este, de aceea, un creștin matur.

O persoană spirituală poate vorbi într-un anume fel. Pavel a spus: „Cât despre mine, fraţilor, nu v-am putut vorbi ca unor oameni duhovniceşti, ci a trebuit să vă vorbesc ca unor oameni lumeşti, ca unor prunci în Cristos.V-am hrănit cu lapte, nu cu bucate tari, căci nu le puteaţi suferi, şi nici acum chiar nu le puteţi suferi, pentru că tot lumeşti sunteţi: în adevăr, când între voi sunt zavistii, certuri și dezbinări, nu sunteți voi lumești și nu trăiți voi în felul celorlalți oameni?” (1 Cor. 3: 1-3).

Într-adevăr, faptele sau roadele duhului sunt fructe ale spiritualității. Ele sunt fructele influenței pe termen lung a Duhului Sfânt. Dragostea, bucuria, pacea, răbdarea, bunătatea, smerenia, facerea de bine sunt toate evidențe ale spiritualității. Disensiunile și carnalitatea sunt evidențe ale influențelor senzualității, firii pământești și demonilor.

Influențele dulci ale Duhului Sfânt asupra cunoașterii lui Dumnezeu



Noi știm puține lucruri despre Dumnezeu. El nu poate fi văzut, dar evidențele existenței Lui sunt pretutindeni în jur. Cunoașterea pe care o ai despre Dumnezeu este adâncită într-un mod real de prezența și puterea Duhului Sfânt. Duhul Sfânt este cheia spre cunoașterea lui Dumnezeu.

Cunoștințele legate de fizică, chimie sau biologie nu depind de Duhul Sfânt. Cunoștințele privitoare la chimie depind de abilitatea ta de a înțelege adevărurile care îți sunt predate și explicate.  Cu cât ești mai logic, cu atât înțelegi mai bine matematica, istoria sau psihologia. Dar tu nu-l poți cunoaște pe Dumnezeu print-un proces logic sau prin raționament. Tu îl vei cunoaște pe Dumnezeu prin ajutorul Duhului Sfânt. Tu nu poți cunoaște nimic despre Dumnezeu fără ajutorul Lui.  Iată de ce trebuie să te rogi pentru influența Duhului Sfânt atunci când citești Biblia sau asculți un mesaj. Fără influența Duhului Sfânt, nu vei înțelege majoritatea lucrurilor din Biblie.

Îți amintești când Isus l-a întrebat pe Petru: „Cine zic oamenii că sunt Eu?” Apoi l-a întrebat: „Dar tu cine zici că sunt Eu?” Când Petru a spus că era Cristosul, Isus a recunoscut că Spiritul invizibil al lui Dumnezeu i-a făcut o descoperire specială lui Petru. El a intrat într-o relație strânsă cu Petru pentru că a recunoscut că Dumnezeu a lucrat în el și i-a dat acel tip de cunoaștere și înțelegere.

Vezi tu, un copil poate să vadă miracole, vindecări, învieri din morți, exorcizări și să audă predicare cu putere și învățătură bună, dar să nu-L cunoască încă pe Dumnezeu. Ai observat cum unii copii de păstori stau sub învățătura Cuvântului lui Dumnezeu ani de zile, dar cresc în necredință față de acest Cuvânt?  Știu că unii copii ai unor mari păstori s-au declarat atei. Nu predicarea și învățarea constantă a adevărului convertește o persoană. Ci influența plină de putere a Duhului Sfânt, care înmoaie inima unui copil și-l întoarce spre Dumnezeu. De aceea ne rugăm ca Duhul Sfânt să atingă, să influențeze și să miște inimile copiilor noștri.  Duhul Sfânt este Cel care ne înmoaie inima și ne face să credem în Dumnezeu și să credem ca El.

Cunoașterea personală a lui Dumnezeu și nivelul de revelație pe care îl ai despre lucrare depind în întregime de Duhul Sfânt. Fără influența Duhului Sfânt, tu vei știi foarte puțin despre Dumnezeu și vei înțelege foarte puține lucruri despre El. De aceea, reacția lui Isus la declarația lui Petru a fost: „Nu carnea și sângele ți-au descoperit lucrul acesta.” Cu alte cuvinte, o ființă umană sau vreun efort uman nu ar fi putut să te facă să cunoști și să înțelegi o relevație spirituală așa de mare.

De-a lungul Bibliei, este arătat clar faptul că Duhul Sfânt este Cel care produce cunoașterea lui Dumnezeu, înțelegerea Cuvântului lui Dumnezeu și cunoașterea adevărului. 

Cum îți influențează Duhul Sfânt cunoașterea lui Dumnezeu

1.	Duhul Sfânt te călăuzește în adevăr: Sub influențele dulci ale Duhului Sfânt, tu ești condus spre adevăruri și realități când citești Biblia 


Când va veni Mângâietorul, Duhul adevărului, are să vă CĂLĂUZEASCĂ ÎN TOT ADEVĂRUL, căci El nu va vorbi de la El, ci va vorbi tot ce va fi auzit şi vă va descoperi lucrurile viitoare .



Ioan 16: 13

2.	Duhul Sfânt îți reamintește:  Când te afli sub influențele dulci ale Duhului Sfânt, ți se aduce aminte regulat de cuvintele rostite de Isus


Dar Mângâietorul, adică Duhul Sfânt, pe care-L va trimite Tatăl în Numele Meu, vă va învăţa toate lucrurile şi VĂ VA ADUCE AMINTE DE TOT ce v-am spus Eu.



Ioan 14: 26

3.	Duhul sfânt te va învăța: Când ești sub influențele dulci ale Duhului Sfânt, tu ești învățat multe lucruri direct de către Dumnezeu

OEBPS/Images/29_sweet_influences_rom.jpg
5%

T by

dag heward- mllls,

INFLUENTELE
DULCI
ALE UNGERII

Editia a doua






